Isigidimi Sama-Xosa.

[Ipepa lamaxosa lenyanga] Pambili nto zak’wetu! [ Lihlaulwa 4s ngonyaka kwase kuqaleni]

Vol. XII. LOVEDALE, SOUTH AFRICA, FEBRUARY 1, 1882. No. 136. No 186

PAWULANI!

*NGEXA elizayo “Isigidimi” asisokutunyelwa nakubani ongatanga ahlaule kicanga pambili i* 4s. *ngonyaka.*

*Imali inokutunyelwa nge stamps mhlayimbi nge Post Office Orders ku,*

*James Stewart. Lovedale, Alice.*

AMAGOSA E “SIG1DIMI”

Ukwenza umsebenzi lula, i Editor ye *Sigidimi* imise amadoda kwi ndawo ngendawo ezinabamkeli baso, anikwe igunya lokwamkela noku hlanganisa imali zeli pepa; nokufeza wonke umsebenzi walo. Abamkeli balo bozibatala kuwo ke imali zabo, aze wona azitumele apa.

Ngawo la amagama awo, asel’eko : —

*Bedford* Mr. Martinus Jantjes.

*Butterivorth* „ Geo. Pamla.

*Cradock* ,, Jonathan Mkosi.

*Earmerfield* ,, Moses September.

*Bort Peddie* „ George Nqana.

*Graham's Town* „ Ntozini Ntshona.

*Gilton* „ Joseph James.

*Gatberg* „ Maneli Mabandla.

*Graaff Beinet* ,, W. P. Momoti.

*Heald Toivn* ,, Saul Msane.

*Jansenville* Bev. S. Ntsiko.

*Orkraal* Mr. Thomas Matumbu.

*Pearston* ,, Robert Plaatjes.

*Port Alfred* „ Ernest Nquka.

*Port Elizabeth* „ J. S. Adams.

„ „ „ K. Zozi.

*Somerset East* „ January J. Taho.

*Vitenhage* „ I. W. Wauchope.

*Whittlesea* „ William Mciteka.

LOVEDALE MISSIONARY INSTITUTION.
 o

1. Ngo nyaka we 1882, nelandelayo, imali ehlaulelwa imfundo noku xaswa kwe ntsapo efunda kule Seminari iya kunyuswa okwa ngoku.
2. Jmbangi yoku kukunyuka kwe xabiso lezinto ezinje ngozi nyama nezinye izixaso.
3. Endaweni ye ponti ezintatu (£3.) nge nyanga ezintandatu, njengoko bekunjalo ngapambili, yoba—ukusukela kolo kuqala luka January 1882—ziponti ezine (£4) ; oko kukuti £8 ngo nyaka.
4. Ilindelwe ukuba irolwe ngabo bonke ekungeneni kwe seshoni leyo izi ponti ezine £4, kuba iti yaku posana nokwe njiwanjalo amadinga abanye adanise.

Isigidimi Sama Xosa.

NGOLWESITATU FEBRUARY 1 1882.

UKUNCAMA.

Ukuncama lilishwa elibunzima bukulu, lingu mgxobozo ati akweyela kuwo umntu abe weyele. Yindawo ke ngoko yokupetshwa ngabo bonke abantu nazizo zonke izizwe. Umntu

ufanelana eyele ngawo omabini ebunzimeni, kanti obo bunzima buya kuncipa xa asenalo itemba lokuba angabuye apume. Nokuba kufike abancedi kulula ukukupa umntu ose netemba, kuba uti encotulwa ngabanye abe naye ezama. Ukuziyekelela komntu oncamileyo kumsingisa ezantsi ngakumbi. Siva amagqira esiti nase mkuhlaneni kulula ukupilisa umntu osenete­mba kuno kunceda umntu ose ncamile. Ati ke ngoko amagqira akufika kofayo abonise ngendawo ezitembisayo, azamele ukuba mayipakame yona intliziyo nokuba uyatutunjelwa umzimba.

Siwenza njeke lamazwi sinxamele ukukangelisa kwindawo elusizi esibona ngati ifuna ukungena kuhlanga oluntsundu, indawo yokuzidela, nokuhlala luncamile ukuba lona alunakuba nto ipi, nokungati akuko temba lokuba bona bangazifumana kakulu indawo ezifikelelwa zezinye intlanga. Ukuncama okunjalo kubonakala kuma tuba amaninzi, noko siya kubala abe mabini esiya kulinganisela ngawo.

Ukuqala make sitete ngamadodana afunda ezikolweni. Kubantu abanjalo siwubona futi umoya wokuzidela ngohlobo lokuti yena ontsundu angafanelana ehleli futi emfundweni angeze abe nako ukuyifumana imfundo engangale ifunyanwa ngabanye. Eko nje esi kolweni apa akafunzele kona pambili, koko unga angafumana “intwana elingene ukuba afumane isonka.” Enjalo nje nakwimisebenzi yomntu ofunde kakulu enje ngowo kubala incwadi, nokuba sisandla semantyi, nokuba lilungu le Parlamente, neminye enjalo, yena selehleli eyincamile, kuko intliziyo eti andiyi lingene, andingezendaza ndayi lingana.

Kwindawo yesibini kawukangele umntu ofuna ukumisa umzi wake, oqweba ubutyebi. Ezase mlungwini izityebi siya zibona into eziyiyo, ezinye zinyuka sizikangele, silibona neqinga ezinyuka ngalo, kanti ke noko kunjalo uti ontsundu akuzikangela asele ncama ukuba yena akangeze afikelele kuzo. Make sitete ngabantu abafike bengapantsi nakwi ndawo esikuyo tina, abati bakufika satukana ngabo—ama Jelimane. Ababantu bafike bese zantsi, baza batiwasa kwimifulana ngemifulana. Bafike balima lomhlaba nati sinawo; akabimakulu namasimi abo. Intsebenzo yabo yonke bayiqube pambi kwameblo etu, bada basuka kaloku baza kufika kwindawo ebesikuyo tina, bada bagalela badlula, babonakala namhla benemihlaba yabo enobom, nezindlu ezite putu, befuye ngokutandekayo, abanye benevenkile nehotele ezibukekayo. Ke noko kunjalo ungafumana abantu abantsundu abayamene nawo ngokuma, abantu abafunayo ukunga nabo bangatyeba, kungeko mizamo bayenzayo yokuba bafike kule ndawo isel’ inama Jelimane namhla. Ungabafumana bencamile ukuba bonaabangeke bafike kuyo. Uti ozamayo kanti akajonge ndaweni ingapezu kokuba “ kupile usapo lwake.”

Ziko ke nezinye indawo obonakala kuzo lomoya wokuncama Ubangele ukuba udodana oluninzi lungabi nandawo lujonge kuyo, lungabi nafa lusebenzela lona. Abantu abatsha abaya emsebenzini abakangele kona ukuze baqwebe imali yokutenga inkomo nemihlaba. Ezonto sebezincamile, ubafumene benxibe